
	
	

                                 Р Е П У Б Л И К А   Б Ъ Л Г А Р И Я
К О М И С И Я   З А   П Р О Т И В О Д Е Й С Т В И Е   Н А  К О Р У П Ц И Я Т А   



София 1000, пл. "Света Неделя" №6 ,  тел: (+359 2)  9401 444, факс: (+359 2) 9401 595
 



Р Е Ш Е Н И Е  
  №  РС-150-24-116


Днес,18.09.2024 година, в град София, Комисията за противодействие на корупцията, в състав:

За председател: Антон Славчев
Член: Антоанета Цонкова
Член: Пламен Йоцов
Член: Силвия Къдрева	


У С Т А Н О В И:


Производството е по реда на чл. 89, ал. 1 от Закона за противодействие на корупцията (ЗПК) образувано въз основа на Решение на Комисията за противодействие на корупцията (КПК) с рег. № КИ-144 от 08.04.2024 г. по сигнал с вх. рег. № С-150/28.02.2024 г. на КПК, към който са приобщени сигнали с вх. № С-639/19.08.2024 г. и вх. № КПК-9415/20.08.2024 година.
Производството е образувано против Александър Сабанов - кмет на Община С. 
В сигнала се съдържат твърдения, че на 27.10.2023 г. (преди датата на провеждане на местните избори) в Общински съвет С. е било внесено предложение за частично изменение на Общ Устройствен План във връзка с реализиране на инвестиционно намерение с предмет: „Изграждане на вятърен парк за производство на електрическа енергия ВЕП- С.“. Предложението е внесено от името на пълномощник на дружествата „*****“ АД и „*****“ ООД и лицата Н. С., Александър Сабанов и Я. С. Съдружник и управител на „*****“ ООД е Александър Сабанов. Твърди се още, че въпросният вятърен парк за производство на електрическа енергия е проектиран изцяло на територията на община С. върху земеделски земи, частна собственост на семейство С. В сигнала се посочва още, че след провеждането на изборите и спечелване на кметското място от Сабанов, една от първите докладни, привидно депозирана от заместник – кмета пред новосформирания общински съвет, съдържа предложение с абсолютно идентичен инвестиционен проект – вятърен парк, изграден върху земеделска земя, собственост на Н. С. и родителите му. 
С писмо вх. № КПК-5006-6/07.06.2024 г. на КПК от председателя на Постоянна комисия „Противодействие на корупцията“ при Общински съвет С. са получени заверени копия на следните доказателства: Клетвен лист подписан от Александър  Сабанов като кмет на Община С. за мандат 2023–2027 г.; Писмо от „*****“ АД с вх. №*******.2023 г. на Община С.; Препис-извлечение от Протокол № 54 на Общински съвет (ОбС) – гр. С. от *****.2023 г. – стр. 1-5 и 18-22; Докладна записка с вх. № ******.2023 г. относно „Изменение на действаш общ устройствен план (ОУП) за обект: „Вятърен парк за производство на електрическа енергия „ВЕП С.“; Препис-извлечение от Протокол № 2 на ОбС – гр. С. от *****.2023 г. – стр. 1-4 и 49-50; Решение № ** по Протокол № 2 на ОбС – гр. С. от *****.2023 г.; Писмо с вх. № *****.2023 г. на Областния управител на Област С., относно Заповед №******.2023 г.; Докладна записка вх. № *****2023 г., относно „Изменение на действащ общ устройствен план за обект: „Вятърен парк за производство на електрическа енергия „ВЕП“ С.“; Докладна записка с изх.******.2023 г., относно Заповед на Областния управител с № *****.2023 г.; Препис-извлечение от Протокол № 4 на ОбС – гр. С. от ****2023 г. и Решение № ** по Протокол № 4 на ОбС – гр. С. от *****.2023 година.

Служебно са направени справки на електронната страница на Общинска избирателна комисия (ОИК) С., електронната страница на Община С., НБД „Население“ и Търговския регистър и регистър на юридическите лица с нестопанска цел (ТРРЮЛНЦ).

След като обсъди събраните в хода на административното производство доказателства, Комисията установи следното от фактическа страна:

Сигналът е подаден от идентифицирано лице с посочени три имена, адрес, телефон и е подписан. 
Александър  Сабанов е избран за кмет на Община С. за мандат 2023 – 2027 г., видно от Решение № 211-МИ/06.11.2023 г. на ОИК С. и подписан от Сабанов клетвен лист, съответно на 10.11.2023 година.
От събраните в хода на производството доказателства се установи, че в Община С. на 27.10.2023 г. с вх. № ****** е постъпило писмо от „*****“ АД чрез пълномощника си Ф. Г. е пълномощник и на  „*****“ ООД, Александър  Сабанов, Н. С. и Я. С, относно предложение за частично изменение на Общ устройствен план на Община С., във връзка с реализиране на инвестиционно намерение.
С Решение № **** по Протокол № ** от ****.2023 г. ОбС – гр. С. приема дневния ред за провеждане на редовно заседание на същата дата, като под т. 9 е посочено, че Ю. Н – кмет на Община С. е изготвил Докладна записка № ****, относно: Изменение на действаш Общ устройствен план, нов Подробен устройствен план – план за застрояване и парцеларен план за техническа инфраструктура за обект: Вятърен парк за производство на електрическа енергия „ВЕП С.“, състоящ се от 43 броя ветрогенератори, 2 подстанции и съпътстващата ги техническа инфраструктура“.
На проведеното заседание на ****.2023 на ОбС - гр. С., след проведени разисквания по т. 9 от дневния ред на заседанието е взето решение № ****, с което не се приема предложеното в Докладна записка № **** на кмета на общината. 
На проведено заседание на ОбС- гр. С. на *****2023 г. под т. ** е разгледана Докладна записка № **** от Т. Б. – ЗА кмет на Община С., съдържаща идентична информация с горепосочената такава, която видно от Протокол № *, обективиращ заседание на Общинския съвет, е взето Решение № ** за одобряване на направеното предложение за проектиране и изработване на изменение на Общ устройствен план „Вятърен парк за производство на електрическа енергия „ВЕП – С.“.   
С вх. № ******.2023 г. в ОбС – гр. С. е постъпило писмо от Областния управител на Област С., като е посочено, че във връзка с упражняване на контрол за законосъобразност на решенията по протокол № * от проведено заседание на ОбС – гр. С. на ******2023 г., е издадена и приложена към писмото Заповед № ******.2023 г. чрез която областния управител на Област С. връща Решение № ** по Протокол № *****.2023 г., като незаконосъобразно и за ново обсъждане в 14 - дневен срок от получаване на писмото.
В ОбС – гр. С. е постъпила Докладна записка № **** от С. С. – ЗА кмет на Община С., с която уведомява Общинския съвет, за постъпило заявление с вх. № **** от *****.2023 г. с искане за допускане изработването на изменение на действащ Общ устройствен план, за изграждане на обект: „Вятърен парк за производство на електрическа енергия „ВЕП С.“ в землищата на с. А*, с Б*, с. Б*, с. К*, гр. С., с. С., с. Ц*, Община С.. Посочено е, че към заявлението са приложени документи за собственост, задание, предварителни договори за учредяване на срочно и възмездно вещно право на строеж и вещно право на ползване, предварителни договори за продажба, техническо задание за проектиране и скици и предложение за изготвяне на общ устройствен план. В докладната се съдържа и проект на Решение за одобряване на заданията за проектиране и разрешаване изработването на изменение на действаш Общ устройствен план за  изграждане на посочения по – горе обект.
Д. Т. – председател на ОбС – С. със своя Докладна записка относно Заповед № ******.2023 г. на Областния управител на Област С., уведомява членовете на съвета, че са изискани допълнителни пояснение от Община С. във връзка с посочените мотиви в горепосочената Заповед за връщане за ново обсъждане на Решение № ** по Протокол № * от заседание на ОбС – гр. С. Във тази връзка предлага проект на решение за одобряване на задания за проектиране и разрешаване на изработването на изменение на действаш Общ устройствен план, за изграждане на обект: „Вятърен парк за производство на електрическа енергия „ВЕП С.“ в землищата на с. А., с Б., с. Б., с. К., гр. С., с. С., с. Ц., община С..
От Протокол № * от заседание на ОбС – гр. С. от ***.2023 г. става ясно, че С. С. – заместник-кмет на Община С. уведомява Общинския съвет, че е изтеглил своя Докладна записка вх. № *** за изменение на действащ Общ устройствен план, за изграждане на обект: „Вятърен парк за производство на електрическа енергия „ВЕП С.“. Видно е също, че председателят на ОбС – гр. С. предлага да бъде прегласувано Решение № *****2024 г. на ОбС – гр. С. във връзка с решението на Областния управител на Област С., с което същото е върнато за повторно разглеждане. С Решение № ***** Общинският съвет приема направеното предложение и включва като т. ** в дневния ред на проведеното на *****.2023 г.заседание на ОбС – гр. С. направеното предложение. 
Обективирано също в Протокол № ******.2023 г. е, че с 18 гласа „за“ , 12 гласа „въздържал се“ и два гласа „против“  ОбС – гр. С. взема Решение № ****, с  което на основание чл. 21, ал. 1, т. 11 от Закона за местното самоуправление и местната администрация (ЗМСМА), във връзка с чл. 124, ал. 1 и ал. 2 и чл. 134, ал. 8, т. 8 от Закона за устройство на територията, одобрява задания за проектиране и разрешава изработването на изменение на действащ Общ устройствен план, за изграждане на обект: „Вятърен парк за производство на електрическа енергия „ВЕП С.“ в землищата на с. А., с Б., с. Б., с. К., гр. С., с. С., с. Ц., Община С..


 Въз основа на така изяснената фактическа обстановка, комисията установи  следното от правна страна:

За да е осъществен конфликт на интереси по смисъла на чл. 70 от Закона за противодействие на корупцията (ЗПК), трябва да са налице три кумулативни предпоставки: лице, заемащо публична длъжност, наличие на негов или на свързани с него лица частен интерес, който може да повлияе върху обективното и безпристрастно изпълнение на правомощията или задълженията му по служба и упражнено властническо правомощие, повлияно от частния интерес.
Легалните дефиниции на понятията частен интерес и облага се съдържат в чл. 71 и чл. 72 от ЗПК. Частен интерес е всеки интерес, който води до облага от материален или нематериален характер за лицето, заемащо публична длъжност или за свързани с него лица, включително всяко поето задължение, т.е. за да е налице частен интерес, следва да има реална възможност за настъпване на облага. Облага е всеки доход в пари, парични средства или в имущество, включително придобиване на дялове или акции, както и предоставяне, прехвърляне или отказ от права, получаване на стоки или услуги безплатно или на цени, по-ниски от пазарните, получаване на привилегия или почести, помощ, глас в полза на избор, подкрепа или влияние, предимство, получаване на или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие. 
Александър  Сабанов, в качеството му на кмет на Община С. е лице, заемащо  публична длъжност по чл. 6, ал. 1, т. 32 от ЗПК и органът, компетентен да се произнесе относно наличието или липсата на конфликт на интереси по отношение на него е Комисията за противодействие на корупцията. 
Съгласно чл. 38, ал. 1 от ЗМСМА кметът на общината е орган на изпълнителната власт в общината, с изчерпателно посочени правомощия в чл. 44 от същия закон.
Видно от справка в НБД „Население“ Александър  Сабанов е син на Н. С., което обуславя тяхната свързаност, съгласно § 1, т. 9, б. „а“ от ДР на ЗПК. 
Самостоятелно обаче, наличието на свързано лице не води непременно до конфликт на интереси, ако не е налице упражнено от лицето, заемащо публична длъжност правомощие по служба в частен интерес.
От извършената справка в ТРРЮЛНЦ по партидата на „*****“ ООД с ЕИК ******** се установи, че Дружеството е с ограничена отговорност и предмет на дейност: производство, изкупуване, преработка и реализация на селскостопанска продукция и животновъдство; арендуване на земеделска земя; търговия с препарати и торове за растителна защита; внос и износ; търговия на едро и дребно в страната и чужбина, внос и износ, реекспорт; транспортни и авторемонтни услуги; търговия с авточасти; комисионна дейност; търговско представителство на местни и чуждестранни физически и юридически лица; както и всяка друга дейност разрешена от закона. Управител на Дружеството е Николай Александров Сабанов, който е и съдружник заедно със „******“ ЕАД с ЕИК *******8. 
От извършената справка в ТРРЮЛНЦ по партидата на „*****“ ЕАД с ЕИК ******** се установи, че същото е еднолично акционерно дружество и с предмет на дейност: производство и търговия с препарати за растителна защита, хранителни, промишлени, селскостопански стоки и спиртни напитки, таксиметрови и други услуги, счетоводна дейност, хотелиерство и ресторантьорство, животновъдство, селскостопанска и външнотърговска дейност, както и всички други дейности незабранени от закона. Представител и едноличен собственик на капитала на Дружеството е Н. С. В съвета на директорите влизат  Н. С., А. Д. и С. Т.
От извършената справка в ТРРЮЛНЦ по партидата „*****“ АД с ЕИК ******* се установи, че е акционерно дружество и с предмет на дейност: придобиване, изграждане, експлоатация и управление на енергийни обекти, развиване на проекти от възобновяеми енергийни източници, производство на електроенергия от слънце, вятър, хибридни проекти и свързани технологии на производство на енергия, както и всякаква свързана търговска дейност, незабранена от законите на Република България. Представители на Дружеството са Е. М., и К. С., със съвет на директорите Е. М., К. С. – П., Й. У., и К. Н. 
Д. Т. – председател на ОбС – С. чрез Докладна записка относно Заповед № *********2023 г. на Областния управител на Област С., уведомява членовете на съвета, за изискани допълнителни пояснение от Община С. във връзка със Заповедта на Областния управител на Област С., с която е върнато за повторно обсъждане Решение № ** по Протокол № * от заседание на ОбС – гр. С. от *****.2023 година. Предлага и проект на решение за одобряване на задания за проектиране и разрешаване на изработването на изменение на действаш Общ устройствен план, за изграждане на обект: „Вятърен парк за производство на електрическа енергия „ВЕП С.“ в землищата на с. А., с Б., с. Б., с. К., гр. С., с. С., с. Ц., община С..
В Протокол № 4 от заседание на ОбС – гр. С. от ******2023 г. е видно, че заместник-кметът на Община С. С. С. е уведомил Общинския съвет, за изтегляне на своя Докладна записка вх. № **** относно предложение за изменение на действащ Общ устройствен план, за изграждане на обект: „Вятърен парк за производство на електрическа енергия „ВЕП С.“. 
В същия Протокол е посочено, че председателят на ОбС – гр. С. Д. Т. предлага да бъде прегласувано Решение № *****.2023 г. на ОбС – гр. С.. С Решение № *** Общинският съвет приема направеното предложение и включва като т. ** в дневния ред на проведеното заседание на ОбС – гр. С. направеното предложение. 
Обективирано също в Протокол № ***** 2023 г. е обстоятелството, че ОбС – гр. С. взема Решение № ***, с  което на основание чл. 21, ал. 1, т. 11 от Закона за местното самоуправление и местната администрация, във връзка с чл. 124, ал. 1 и ал. 2 и чл. 134, ал. 8, т. 8 от Закона за устройство на територията, одобрява задания за проектиране и разрешава изработването на изменение на действащ Общ устройствен план, за изграждане на обект: „Вятърен парк за производство на електрическа енергия „ВЕП С.“ в землищата на с. А., с Б., с. Б., с. К., гр. С., с. С., с. Ц., Община С..
 В хода на производството не се събраха доказателства и не се установяват упражнени правомощия във връзка с участие в подготовката, обсъждането и внасянето на Докладна записка относно одобряване на задания за проектиране и разрешаване изработването на изменение на действащ Общ устройствен план за изграждане на обект: „Вятърен парк за производство на електрическа енергия „ВЕП С.“ в землищата на с. А., с Б., с. Б., с. К., гр. С., с. С., с. Ц., Община С., от страна на Александър Сабанов, в качеството му на кмет на Община С.
В тази връзка, в случая е налице само една от предпоставките за „конфликт на интереси“ по отношение на Александър Сабанов, в качеството му на кмет на Община С. – лице заемащо публична длъжност. Липсата на упражнени правомощия по служба от лицето, заемащо публична длъжност, изключва наличието на нарушение на разпоредбите на Глава Осма, Раздел II от ЗПК, което води и до липсата на конфликт на интереси.   
По преписката не се събраха доказателства за това Александър Сабанов в качеството си на кмет на Община С. да е използвал служебното си положение за оказване на влияние в хипотезата на чл. 75 от ЗПК.
Комисията прави своите изводи за наличие или липса на конфликт на интереси на база доказателства, събрани по реда на Административнопроцесуалния кодекс, а в случая събраните такива водят до извода за липса на упражнени правомощия от Александър  Сабанов, в качеството му на кмет на Община С., по отношение на участие в подготовката, обсъждането и внасянето на Докладна записка относно одобряване на задания за проектиране и разрешава изработването на изменение на действащ Общ устройствен план, за изграждане на обект: „Вятърен парк за производство на електрическа енергия „ВЕП С.“ в землищата на с. А., с Б., с. Б., с. К., гр. С., с. С., с. Ц., Община С..  
Предвид горното, Комисията за противодействие на корупцията, на основание чл. 92, ал. 1 и ал. 2 от ЗПК и §7, ал. 2 от ДР на ЗПК,


                                                               РЕШИ:


НЕ УСТАНОВЯВА конфликт на интереси по отношение на Александър  Сабанов, EГН *********, в качеството му на кмет на Община С. и лице, заемащо публична длъжност по чл. 6, ал. 1, т. 32 от ЗПК, във връзка с внасяне на Докладна записка относно одобряване на задания за проектиране и разрешаване изработването на изменение на действащ Общ устройствен план за изграждане на обект: „Вятърен парк за производство на електрическа енергия „ВЕП С.“ в землищата на с. А., с Б., с. Б., с. К., гр. С., с. С., с. Ц., Община С., поради липса на упражнени правомощия по служба.

Препис от Решението да се изпрати на Окръжна прокуратура С., с оглед преценка за реализиране на правомощията ѝ по чл. 94, ал. 2 от ЗПК, съгласно който прокурорът може да подаде протест до съда в едномесечен срок от съобщаването на решението, с което се установява липсата на конфликт на интереси и с оглед правомощията си по надзор за законност на административните актове.

